Vurderingskriterier

Innledning
Læreplanen innebærer at dere skal ha faktakunnskaper, oversiktskunnskaper og kunnskaper om sammenhenger i samfunnsfag. Dere skal kunne anvende fagbegreper, bearbeide informasjon og tolke denne. Det er også et mål i samfunnsfag at dere skal kjenne til årsaks-virkning forhold og til grunnleggende og medvirkende årsaker sett i forhold til for eksempel en aktuell hendelse. En ensidig fokusering på reproduksjon av fakta og kunnskaper er ikke forenelig med den kompetanse dere skal utvikle i samfunnsfag.

Målet er at dere skal utvikle analytiske ferdigheter, metodiske ferdigheter og sosiale ferdigheter. Dere skal ha evne til å uttrykke og begrunne egne holdninger og vurderinger med respekt, forståelse og nyskjerrighet.

Vurderingen i samfunnsfag vil bli målt opp imot kompetansemålene slik de kommer til uttrykk i læreplanen og læringsmålene slik de kommer frem i terminplanen ( kompetansemålene er også inkludert i terminplanen).

Se læreplanen i samfunnsfag [|her.]

Kompetansenivå og kompetansekrav
5 og 6 || På dette nivået kreves det at du i tillegg til kravene på lavt og middels nivå kan foreta grundige analyser, se sammenhenger, drøfte ( diskutere) problemstillinger og konkludere selvstendig. For å få karakteren 6 må prestasjonen vise spesielt god faglig innsikt, dybdeforståelse og selvstendig anvendelse av kunnskap. Du må kunne foreta selvstendige vurderinger av ulike problemstillinger.Du viser god informasjonskompetanse. Du kan bruke flere kilder om samme tema og dra selvstendige konklusjoner og vurderinger i ditt arbeid med kildene. Du viser også god kildekritisk forståelse. || 3 og 4 || På dette nivået kreves det at du kan bruke fagstoffet og forstå årsaker og konsekvenser. For å oppnå middels kompetansenivå, må du foreta enkle analyser og begrunnede utgreiinger, ikke bare ramse opp momenter, men kunne gjøre rede for et saksfelt. Du må kunne vise forståelse for og bruke begreper i din fremstilling. Du viser god bearbeidingskompetanse av kilder. || 1 og 2 || På dette nivået kreves det at du kan beskrive stoffet på et enkelt nivå, gjerne fra lærebok, eller andre internettkilder. Du må kunne definere. Det vil si å vite hva et ord eller et begrep betyr. Du må vise en viss kunnskap om hendelser og prosesser. Karakteren 1 gis dersom man viser lite relevant anvendelse eller kunnskap. Det vises da også liten faglig selvstendighet. Du kan hente fakta og begreper fra ulike kilder og viser noe bearbeidingskompetanse ||
 * **Kompetansenivå** || **Kompetansekrav** ||
 * **Høyt nivå:** karakterene
 * **Middels nivå**: karakterene
 * **Lavt nivå:** karakterene

RAV
For å huske vurderingskriteriene på disse 3 nivåene kan det være hensiktsmessig å huske de 3 bokstavene **RAV:**

1. Lavt nivå: **Reproduksjon**. Det vil si at du har basiskunnskaper om et emne og kan presentere disse på en oversiktelig måte.

2. Middels nivå: **Anvendelse.** Det vil si at du kan anvende kunnskap. Denne ferdigheten måles ved at du kan peke på årsaker og virkninger, at du kan se ulike faktorer i et videre perspektiv og klarer å bruke kilder til å forklare sammenhenger.

3. Høyt nivå: **Vurdering.** Vurderingsevnen måles ved at du kan formulere aktuelle problemstillinger og har evne til å se en sak fra ulike sider ( argumentere for og imot). Du skal kunne se og presentere alternative forklaringer og finne flere perspektiver på en sak, og til slutt kunne drøfte forklaringene.


 * Kilde:**

Utdanningsdirektoratet ( 2006): Læreplanen i samfunnsfag, URL: